РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/73-21

15. март 2021. године

Б е о г р а д

**З А П И С Н И К**

**24. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 15. МАРТА 2021. ГОДИНЕ**

 Седница је почела у 14,00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Оља Петровић, Лука Кебара, Ђуро Перић, Угљеша Мрдић, Дубравка Краљ, Жељко Томић, Илија Матејић, Миленко Јованов, Вук Мирчетић и Виолета Оцокољић.

 Седници нису присуствовали чланови Одбора Балинт Пастор, Марија Јевђић, Милена Поповић, Тома Фила и Јован Палалић, нити њихови заменици.

 Седници су присуствовали и: представници Републичког завода за статистику, Миладин Ковачевић, директор и Мирослав Јанковић, помоћник директора, као и представници Министарства заштите животне средине, Драгана Радуловић, начелник Одељења за климатске промене, Татјана Калуђеровић, руководилац Групе за нормативно-правне послове у области заштите животне средине и климатских промена, Сара Павков и Невена Драгојловић, саветници у Министарству животне средине.

На предлог председника, Одбор је једногласно (12 гласова за) усвојио следећи

**Д н е в н и р е д:**

- Усвајање записника 23. седнице Одбора -

1. Разматрање Предлога закона о климатским променама, који је поднела Влада (број 011-337/21 од 26. фебруара 2021. године), у начелу;

2. Разматрање Предлога одлуке о Програму званичне статистике у периоду од 2021 до 2025. године, који је поднела Влада (број 05-338/21 од 26. фебруара 2021. године).

 Пре преласка на одлучивање о тачкама дневног реда, Одбор је једногласно (12 гласова за), без примедаба, усвојио записник 23. седнице Одбора.

 **Прва тачка дневног реда:** Разматрање Предлога закона о климатским променама, који је поднела Влада (број 011-337/21 од 26. фебруара 2021. године), у начелу

Одбор је размотрио Предлог закона о климатским променама, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

 **Друга тачка дневног реда:** Разматрање Предлога одлуке о Програму званичне статистике у периоду од 2021 до 2025. године, који је поднела Влада (број 05-338/21 од 26. фебруара 2021. године)

Одбор је размотрио Предлог одлуке о Програму званичне статистике у периоду од 2021 до 2025. године, који је поднела Влада и сматра да је Предлог одлуке у складу са Уставом и правним системом Републике Србије.

 Одбор је одлуку донео једногласно (12 гласова за).

 За известиоца Одбора на седници Народне скупштине одређен је председник Одбора.

 Седница је завршена у 14,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић